Hüt sind mir denn mit 3 andere Mamis und Babys vo de Müetteregruppe uf Værløse is Hallebad. Deht isch amigs am Morge vo 9-10 s Warmwasserbecki (34 Grad) i de Relaxabteilig offe  für zum Babyschwümme. Das ganze isch also es rächts Abentüür gsi. Und en Huufe neui Iidrück. Neui Gägend, neui Grüsch, Badhose und s tüüfe Wasser. D Andreina hets richtig lässig gfunde. Am Donnstig isch e Babyschwümminstruktorin im Wasser. Wenn mer also Frage het cha mer eifach zu ihre. Sie isch au sehr ufmerksam und isch grad cho fröge, öb öpper zum erschte mal da segi und öb sie söll es paar Sache zeige. D Andreina isch e Viertelstund im Wasser gsi und hät grinset und glachet und gsprützt. Denn hätt sich  de Hunger gmäldet und mir sind eus wieder ga alegge. Dass schwümme müed macht, wüssed mir ja au. D Andreina het, wo mer denn heicho sind, nume ganz wenig gässe und denn 2 Stund gschlafe. Nach dene 2 Stund isch sie rasch verwachet, het 160ml Milchschoppe trunke und jetzt schlaft sie wieder sit 3 viertelstund